પ્લાનમાં દર્શાવેલ પ્લોટની એન્ટ્રી પૂર્વ ઈશાનની છે જે આવક જાવક નું પ્રમાણ સરખું કરે. વળી ઉત્તરી ઈશાનમાં કર પોર્ચ છે, જેના લીધે આર્થિક ચિંતા રહે. અગ્નિ તરફ હિંચકો આવેલો છે, જેને કારણે નારીનો સ્વભાવ ચંચળ રહે. વિચારો વધારે આવે. નૈઋત્યમાં ચોકડીના કોઈ વસ્તુ સતત ન પડી રહે તેનું ધ્યાન રાખવું. આ જગ્યાએ જમીનથી ઉપર પાણીની ટાંકી જરૂર હોઈ શકે. અહીં શેડ છે જે ચાલે. પરંતુ પૂર્વમાં ઓટલો યોગ્ય ન ગણાય. તેનાથી અભિમાનને લગતી સમસ્યા આવે. ઘરની મુખ્ય એન્ટ્રી પૂર્વ અગ્નિના પદમાં છે. જે વડીલોના આરોગ્યની ચિંતા રખાવે. ખાસ કરીને નારી જાતિને આ તકલીફ વધારે રહે યા પછી વધારે લાગણીશીલ વ્યક્તિને. સૂચન અગાઉના પ્લાન મુજબ પૂર્વમાં બેઠકરૂમ ખુબ સારો ગણાય પરંતુ બેઠક વ્યવસ્થા દક્ષિણ મુખી છે, જે ઉગ્રતા આપે. આ વ્યવસ્થા જો પૂર્વ મુખી થાય તો યોગ્ય ગણાય. દાદરમાં ત્રાંસા પગથિયાં નકારાત્મકતા આપે. નૈઋત્યમાં બેડરૂમ હોઈ શકે. પશ્ચિમ તરફ માથું રાખીને સૂવાથી નિંદ્રા ને બદલે તંદ્રા આવે તેથી ઊંઘ પુરી થયાનો સંતોષ ન થાય. પશ્ચિમમાં પશ્ચિમ મુખી રસોઈ થાય તો રસોઈનો સ્વાદ બદલાયા કરે. અને તેના લીધે સ્ત્રીનો સ્વભાવ ચીડચીડીઓ થઇ જાય. પશ્ચિમમાંથી બહાર જવાનું દ્વાર યોગ્ય જગ્યાએ છે. માત્ર ઘરનો ફ્લો સચવાતો નથી. વાયવ્યમાં ટોયલેટ પેટને લગતી સમસ્યા આપે. પેટ ખરાબ હોવાથી દિવસની શરૂઆત ખોટી થવાથી અન્ય સમસ્યાઓ પણ આવે. અહીં ઓવરહેડ ટાંકી હોવાથી શ્વસન તંત્રને લગતી તકલીફ પણ રહે. આમ સમયાંતરે બીમારીનું ઘર બનતું જાય. કફ, પિત્ત અને વાયુ ત્રણેયની સમસ્યા યોગ્ય ન ગણાય.